A következő évben az elődöntőből sem sikerült továbbjutniuk: ezzel 1976 óta először nem volt ott Svédország a dalfesztivál döntőjében. A rossz sorozat a 2011-es harmadik helyezéssel szakadt meg, 2012-ben pedig ötödik győzelmüket érték el. 2013-ban hazai pályán a 14. helyen végeztek, majd a következő évben harmadikok lettek. 2015-ben megszerezték hatodik győzelmüket minden idők harmadik legmagasabb pontszámával. A következő hazai rendezésű Eurovízión az 5. helyet szerezték meg, ahogyan a következő évben is Kijevben. 2018-ban hetedikként végeztek, majd egy évre rá ismét ötödikként.